JUMAL KÕNELEB
Tere jälle
ja tere tulemast saatesse "Jumal kõneleb".
Minu nimi on Jan Cedercreuz ja siin on mu armas abikaasa Joy.
On väga tore olla taas teiega siin.
Võiksin siinkohal rääkida, millega me tegeleme.
Meil on ka teine töö peale selle toreda teletöö.
Me oleme osalised ühingus, mille nimi on Agape Keskus.
Agape on kreekakeelne sõna,
mis Piiblis tähendab Jumala armastust.
Väljateenimatu armastus.
Agape Keskus peab ülal Suur-Helsinki kristlikku kooli,
selle huvialaringe ja lasteaeda.
Ehk siis, me teeme töötame lastega,
olles töötanud lastega juba 20 aastat.
Peagi 20 aastat.
See on tohutu eesõigus, kui saab veeta aega koos lastega
ja teha tööd lastega.
Lapsed on meile väga südamelähedased.
Meie südamed põlevad just laste heaks.
Tahame luua lastele just sellist argipäeva,
mis oleks lastele hea.
Et kooli, lasteaia ja huviringide argipäev
oleks hea ja turvaline lapse jaoks.
Me elame päris põneval ajal.
On uus õppekava ja kooli digitaliseerimine.
On palju uut ja kõik see uus on ka hea.
See on põnev ja innustav,
aga on olemas midagi, mis on meie meelest veelgi olulisem,
kui kogu uus õppekava ning digitaalsus ja uue õppimine.
See on see, et ka lapsed saavad õppida tundma Taevast Isa.
Et ka lapsed saavad võimaluse õppida Teda tundma
ja veeta aega koos Issandaga.
On vägev õppida koos lastega tundma Taevaisa.
Sellest tahamegi täna rääkida,
sest elu võib olla vahel hektiline ja vahel päris raskegi.
Igaüks meist vajab Jeesust.
Tahame võtta lihtsalt aega siin televiisori juures
või kasvõi läbi interneti.
Issand on see, kes täidab meie vajadused.
Meie kristlikus koolis algab iga päev ülistuse ja Jumala Sõnaga
ja me veedame aega Issanda ligiolus.
Kohe päeva alguseks.
Täna tahame teha nii nagu Maarja tegi .
Kui Jeesus tuli Marta ja Maarja koju külla,
oli seal palju inimesi ja palju oli vaja ära teha.
Oli vaja teha süüa ja teenida kõiki külalisi.
Marta jooksis ringi ja toimetas.
Ta tegi mitut asja, askeldas köögis ja muudkui teenindas kogu aeg,
sest Jeesus oli ju tulnud külla!
See oli nii oluline hetk.
Aga Maarja toimis teisel viisil.
Maarja peatus kõige selle kiirustamise ja sagina keskel.
Maarja istus Jeesuse jalgade ette,
sest ta tahtis lihtsalt olla ja kuulata.
On imeline,
et ka meie võime peatuda keset oma argipäeva,
avades oma vaimu ja südamekõrvad.
Võin võtta selle hetke, siin Tema jalge ees.
Mõtle, kui võiksime siin vaimusilmadega näha Tema jalgu.
Kui võiksime puudutada Tema jalgu.
Mida me siis näeksime?
Me näeksime neis naelajälgi.
Naelajäljed räägivad kogu aeg Tema armastusest.
Need räägivad kogu aeg pidevast armastusest ja armust,
mis voolab Temast kogu aeg meie suunas.
Ma ei saa rääkida sinu eest, aga mina olen selline nagu Maarja.
Mina vajan Jeesust.
Tõde on see, et igaüks meist vajab.
Meid on loodud sellisteks.
Jumal on armastus ja meie vajame armastust.
Seega me vajame Teda.
On imeline teada, et ka Jeesus vajas Isa.
Luuka evangeeliumis 5:15 öeldakse:
"Aga sõnum Jeesusest levis seda enam,
nii et suur rahvahulk tuli kokku teda kuulama
ja saama temalt tervenemist oma haigustest."
Rahvas tungles Tema ümber, kõik tahtsid Teda kuulata.
Temast läks vägi välja, Ta rääkis tarku sõnu ja armu sõnu.
Ta rääkis tõtt.
Temast lähtus vägi, mis tervendas kõiki.
Võime vaid kujutleda seda trügimist ja vajaduste hulka.
Mõni oli ehk ravimatult haige, keegi vajas hädasti rahalist abi.
Võis olla igasuguseid vajadusi.
Ka mina saan peaaegu igal õhtul telefonikõnesid
ja inimesed on tõesti hädas.
Aga järgmises salmis öeldakse nii: (Luuka evangeelium 5:16)
"Temal oli aga viisiks minna tühja paika ja seal palvetada."
Kogu selle trügimise, tohutu häda ja vajaduste keskelt
läks Jeesus eemale kõrbeüksindusse palvetama.
Jeesus ei läinud sinna kõrbe sellepärast,
et päikesekella asend näitas palvetamiseaega.
Tol ajal polnud käekellasid, aga päike on palvetamisaja peal.
Tal polnud palvetamise kohustust, vaid Jeesus vajas oma Isa.
Jeesus tõmbus eemale, sest Ta vajas oma Isa.
Ta vajas rahu, Ta tahtis koguda jõudu,
Ta vajas tarkust ja soovis lihtsalt olla koos Isaga.
Jeesus näitab meile eeskuju, et ka meie tohime vajada Jumalat.
Olen kohanud sageli suhtumist, et Jumalat ei tohi tülitada.
Ta on nii püha ja tähtis, et Tal ei ole meie jaoks aega.
Me ei peaks Teda vajama, vaid me peaks Teda vaid teenima.
Mina ei tule toime ilma Temata.
Ma vajan seda allikat.
Jeesus vajas samuti seda armastuse ja rahu allikat,
mille juures tohib niisama olla.
Täna võid ka sina lihtsalt olla.
Mul on täna kaasas selline kauss.
Inimesel on ihu, meil on ihulikud vajadused.
Me vajame toitu ja puhkust.
Meil on ka hing - meie mõtted, tunded ja tahe.
Hing toitub kaunist muusikast,
kaunitest piltidest ja loodusest,
aga inimeses on ka meie sisemine olemus.
Meie süda.
Piibel räägib südamest ja vaimust.
Need kaks on sama asi.
Inimese kõige sisemine osa -
see osa, mis sünnib uuesti, kui me võtame Jeesuse vastu.
Meie vaim ehk süda on see osa meist,
mis suhtleb Jumalaga.
Selles paigas me kohtume Jumalaga.
Meie vaim on nagu see kauss.
Ka Jeesus rääkis, et inimene on nagu nõu.
Nagu see kauss.
Nagu näete, on see kauss tühi.
Vaimul on vajadused.
Vaim vajab kogu aeg Jumalat.
Vaim ei saa toidetuks millegi muu kaudu,
kui Jumala ligiolust ja suhtest Jumalaga.
Samuti Jumala Sõnast.
Inimestena on nii oluline mõista, et meil on vajadused.
Me tõesti kogu aeg vajame, vajame, vajame, vajame.
Me vajame seda, et meie vaim täituks Jumalaga.
Meie vaim saab täituda armastusega ja Jumala Sõnaga.
Nii kaua, kui me seda ei mõista,
püüame me täita neid vajadusi kõige muuga.
Ma tahaksin, et sina täidaksid mu vajadused.
Tahaksin, et oleksid täiuslik abikaasa
ja täidaksid kogu mu vajaduse armastuse järele.
Et oleksid rüütel valgel ratsul, kes täidaks kõik minu vajadused.
Või näiteks minu sõbrad - tahaksin nii häid sõpru,
kes näeks minu vajadusi ja täidaksid minu vajadused.
Võib-olla tahaksin ma täiuslikku kodu.
Kui saaksin elada maal
ja sisustada kodu täiuslikult just sisustusajakirjade järgi.
Et mul oleks nii palju raha,
et võiksin ehitada endale täiusliku kodu.
Võib-olla oleksin ma siis rahul?
Erinevate asjade ostmine - kas poodlemine täidaks vajadused?
Kas see rahuldaks mind?
On väga hea teada,
et meie sisemus ei rahuldu mitte millegi muu abiga,
kui vaid suhtes Isa Jumalaga.
Meid on loodud olema lähedases suhtes Jumalaga.
Meid on loodud olema lähedases suhtes Jeesusega.
Meid on loodud olema täis Püha Vaimu.
Kui oleme täis Teda ja elame Tema palge ees,
kui me täitume Tema Sõnaga,
siis see rahuldab meid.
See on ka ainuke asi, mis täielikult rahuldab meid.
Ainuke, mis toidab meid.
Kui me mõistame seda oma vajadust
ning seda, et see polegi nii,
nagu meile on väikesest peale õpetatud,
et ei tohi midagi vajada ja tuleb olla iseseisev.
Sest kui midagi vajad, oled järelikult nõrk.
See on vale!
Inimene on vajadustega ja me vajame Jumalat.
Kui me seda mõistame ja hakkame vabalt ammutama -
võtma aega olemaks koos Temaga,
siis me tunneme ennast hästi.
Siis me saame üha uuesti täituda.
See ei käi nii,
et lähen kord nädalas pühapäeviti kogudusse,
täitun ja jäängi täis, ega vaja rohkem.
Ma vajan seda jätkuvalt.
Ma vajan jätkuvalt elamist suhtes Temaga
avatud Taeva all, Temaga koos, täis Teda
ja seal olen ma vaba, rõõmus ja täidetud.
Ka Jeesus ütles seetõttu,
et inimene ei ela vaid veest ja leivast,
vaid igast sõnast, mis lähtub Jumala suust.
Minu meelest on tore lugeda, et Jeesus vajas seda.
Ta näitab meile, et ka Tema vajas Jumala ligiolu.
Ta ise vajas tankimist ja Isa ligiolus olemist.
Ta vajas Isalt ka tarkust, aga ma ei usu, et see oli peamine.
Peamine oli see, et Ta sai olla koos Isaga.
Ta vajas Isa.
See räägib meile sellest, et ka meie tohime vajada.
Mäletan aega, kui ma sain usklikuks.
Veetsin esimesed päevad ja võib-olla lausa nädalad -
ma ei mäleta enam nii täpselt,
veetsin esimese aja lihtsalt Jumala ligiolus nuttes.
Sain nutta välja kogu endas olnud üksinduse, kurvastuse ja tühjuse.
Sain tankida Tema ligiolust ja kuulata ülistusmuusikat.
Sain lihtsalt olla.
On imeline, et Piibel räägib ka seda,
et Jumal saadab meile teise lohutaja, kes on koos meiega.
Jumal soovib olla koos meiega.
Sellest räägib ka kirjakoht Ilmutusraamatus, kui Jeesus ütleb,
et Ta seisab ukse taga ja koputab ning soovib tulla sisse õhtustama.
Olema koos, veetma aega.
Mäletan, kuidas ma nutsin Issanda ligiolus
ja küsisin Issandalt, kas ma tohin Teda nii palju vajada?
See liigutas mind, kui Püha Vaim ütles mulle,
et see, et ma Jumalat vajan, on minu tugevus.
See on mu tugevus ja minu elu allikas.
See on vastupidine sellele, mida me sageli arvame.
Nagu Joy ütles -
me arvame, et vajamine on miski, mida peaks häbenema.
Peaksin ise hakkama saama,
peaksin toime tulema ja olema iseseisev.
Ometi on meid selleks loodud.
Meie süda ja sisemus on loodud nii, et me januneme armastuse järele
ja kui me ei saa seda Jumalalt, siis otsime seda kusagilt mujalt.
Kui aga otsime seda kusagilt mujalt, siis pettume.
Me tohime vajada Jumalat.
Isegi mina tohin, kuigi olen 48-aastane.
Tohin ikkagi olla Isa poeg, kes vajab Isa lähedust,
Isa süle ja Isa armastust.
Sellest saan ma jõudu.
Siis ma jaksan.
Psalm 131:2
"Eks ma ole oma hinge taltsutanud ja vaigistanud?
Otsekui võõrutatud laps ema juures,
otsekui võõrutatud laps on mu hing minus."
Taavet ütleb seda.
Ta on ilmselgelt ülistanud Issandat ja veetnud aega koos Issandaga.
Ja siis ta ütleb, et ta sisemus on rahul,
"otsekui võõrutatud laps on mu hing minus."
Jumala ligiolu, Temaga koos olemine,
see tõesti rahuldab meid sügavaimas sisimas.
Johannes 4:10 on imeline kirjakoht,
kus Jeesus kohtub ühe naisega Sühhari kaevu juures.
Johannese evangeelium 4:10
"Jeesus vastas: Kui sa ainult teaksid Jumala kinki
ja kes see on, kes sulle ütleb: Anna mulle juua!,
siis sa paluksid teda ning tema annaks sulle elavat vett.”
Jeesus ütleb: "Kui sa teaksid, kes ma olen
ja kui sa teaksid, millise kingituse tahab Issand sulle teha;
kui sa teaksid, kes su ees seisab,
siis sa ütleksid: "Anna mulle! Anna mulle elavat vett!"
Johannese evangeelium 4:11-14
"Naine ütles talle: Isand, ämbrit sul ei ole
ja kaev on sügav.
Kust sa siis saad selle elava vee”?
Ega siis sina ole suurem kui meie isa Jaakob,
kes andis meile kaevu ning jõi sellest ise,
samuti ta pojad ja ta kariloomad!?”
Jeesus kostis: Igaüks, kes joob seda vett, januneb jälle."
Kui joome seda kaevuvett
ja püüame enda sisemisi vajadusi rahuldada kõige muuga,
siis me januneme aina uuesti.
Kui ma käin poodlemas, on korraks tore olla,
aga kohe, kui koju jõuan, tahaksin ma midagi juurde.
Kui ma sisustan kodu kaunilt, olen vaid veidi aega rahul,
aga siis tahan ma kohe midagi veel.
"...januneb jälle,
aga kes iganes joob vett, mida mina talle annan,
ei janune enam iialgi, vaid vesi, mille mina talle annan,
saab tema sees igavesse ellu voolavaks allikaks.”
On imeline, et meil on Jeesuses elava vee allikas.
Kes joob selle eluallika vett - Tema ligiolu, armastust, Tema Sõna.
"Mida mina Temale annan, see ei janune enam iial."
See rahuldab meid täielikult.
Mõelda vaid, et on olemas miski, mis rahuldab meid täielikult.
See on täiesti tasuta, see ei maksa midagi.
See on kõikide jaoks. Kogu maailma inimeste jaoks,
On olemas imeline allikas, mis rahuldab meid.
See toob rõõmu ja rahu, see toob armastust, jõudu ja tervist.
Täiesti tasuta me kõigi jaoks.
Allikas, millest pulbitseb elav vesi.
Vesi, mis kustutab me janu.
Seda vett ma tahan.
Seda saame kõik ammutada.
Joy rääkis sellest hästi,
et see tähendab Tema ligiolu, lihtsalt Püha Vaimu ligiolu.
See on Jumala Sõna, palve, ülistus. Kõik see.
Kohtusin ühe emaga, kes oli minemas autoga koju.
Ta sõnas, et aeg ja kodune olukord on nii keerulised,
et ta lausa peab kuulama igal päeval häid jutluseid,
peab kuulama ülistusmuusikat ja kogu aeg tankima end.
Ta on märganud, et see hoiab teda püsti
ja annab talle jõudu, kui tulevad keerulised olukorrad.
Siis ta peab ka vastu.
Kui meie vaim on tugev, siis peame ka raskustes vastu
ja kui meie vaim on tugev, siis meie vaim ongi tugev.
Oleme ilmselt kõik tundnud mingil hetkel väsimust.
Vähemalt mina ise olen küll väsinud oma ponnistustest.
Ka Piibel räägib kangelastest, kes püüavad oma jõust elada
ja püüavad oma jõus Jumalat teenida.
Näiteks Mooses ja Peetrus.
Mooses püüdis algul oma väe ja jõuga rahvast päästa,
aga kukkus kõvasti läbi.
Ta tappis ühe egiptlase
ja pidi Egiptusest põgenema ning kõrbes ringi rändama,
teadmata, mida peaks edasi tegema?
Peetrus kuulutas viimasel õhtusöömaajal Jeesusele,
et järgib Teda surmani välja,
pidades samas kõvasti pettuma,
sest Tema oma jõud ei kandnudki teda.
Mooses kohtus Jumalaga peale oma kõrberännakut.
Ta kohtas Jumalat põlevas põõsas, mis on kui võrdpilt Pühast Vaimust.
On nii imeline täituda Püha Vaimuga.
Kui täitud Tema ligioluga, võid lihtsalt niisama olla
ja märgata, et siin ongi see allikas.
Siin on allikas, Tema ligiolu ja arm.
Tema armastus.
Halleluuja.
Ka Peetrus sai kohtuda Õpetajaga peale oma jõu varal läbikukkumist.
Jeesus ei hüljanud teda. Ta kohtus Temaga uuesti.
Ta sai kohata armu, leida allika.
Me tohime vajada seda lausa argipäeva keskel.
Seda Jeesuse ligiolu.
Tänu, Jeesus!
Tänu, Issand!
Tänu, Issand, et tohime lihtsalt olla Sinu ligiolus.
Võtta just praegu vastu
Su rahu, ligiolu ja armastust.
Tänu, Issand, et oled tõesti siin koos meiega.
Issand, oled öelnud,
et kus kaks või kolm on Sinu nimel koos,
seal oled Sina nende keskel.
Issand, Sa tead, et on nii palju sõnu, häid õpetusi ja nõuandeid,
aga kõik sõnad viitavad kogu aeg vaid ühele.
Kõik viitab vaid Sinule.
Sa oled ainuke allikas, mis täidab meid.
Tänu, Issand, et saame avaneda praegu
ja saame tõesti avada oma südamed, tehes need täielikult lahti.
Issand, Sina täidad
meie südame sisima janu ja igatsused.
Issand, Sa puudutad meid tõesti ja rahuldad meid.
Tänu, Issand, et sulle kuulub kõik.
Sa tead kõiki meie vajadusi.
Sa tunned meie lapsi, meie sugulasi ja lähedasi.
Sa tead meie tööolukorda ja meie tervise seisukorda.
Issand, Sa tead ka meie majanduslikke vajadusi.
Issand ma tänan Sind,
et saame avameelselt tuua kõik oma asjad Sinu palge ette.
Issand, Sa võtad kõik need asjad ja tegeled kõigi nende asjadega.
Tänu, Issand!
Tänu Issand, et puudutad iga keerulist olukorda.
Sa puudutad just praegu ja muutused toimuvad.
Taevalikud muudatused toimuvad.
Tänu, et tohime Maarja kombel jääda siia Sinu jalge ette.
On tõesti imeline, et tohime olla Issanda ligiolus.
See on kogu selle telekanali mõte.
Mitte lihtsalt tarkuse ja heade nõuannete vahendamine.
See tahab tuua inimesi Jeesuse lähedale.
Sest tema on meie päästja, tervendaja ja vabastaja.
Ta on algus ja ots. Kõik kõiges.
On imeline, et on telekanal, mis vahendab Issanda ligiolu.
Mõtle sellele - telekanal, mis vahendab Jumala ligiolu.
Kui soovid olla osaline selles, võid toetada seda tööd,
et Püha Vaim saaks puudutada veelgi rohkem TV7 kaudu.
Võid kasvõi helistada annetustelefonile 900 1777.
Selle kõnega annetad 7 eurot.
Võid kasutada ka kontonumbreid, mida näed peatselt ekraanil.
Kui soovid rohkem meie töö kohta teada saada,
kuulda meie kristlikust koolist ja lasteaiast,
võid külastada meie kodulehekülge www.kristillinenkoulu.org
Sealt võib tellida ka neid raamatuid,
mis on mõeldud just selleks, et viia sind lähemale Jumalale.
Need räägivad Jumala armastusest, Püha Vaimu osadusest
ja kõige uuem räägib sellest, kes me oleme Kristuses.
Need võivad aidata sul leida lähedasema suhte Jumalaga.
Ole õnnistatud ja otsi ka sina seda allikat, mis ei saa tühjaks.
Aamen.
TV7 annetustelefon: 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin